Justitsministeriet har modtaget otte ansøgninger om jobbet som politidirektør i Nordjylland, oplyser P4 Nordjylland. Jobbet som nordjysk politidirektør blev ledigt, da Jens Henrik Højbjerg fra 1. februar blev udnævnt til Rigspolitichef. - Vi har fået otte gode ansøgninger. Og vi forventer at finde den ny politidirektør blandt kandidaterne, siger konsulent i Justitsministeriet, Jette Schaumburg-Müller. Hun vil ikke sætte dato på, hvornår jobbet er besat.

Referat:
Otte personer vil være ny politidirektør i Nordjylland. Det står klart, efter at ansøgningsfristen til posten udløb
klokken 12 i dag.